Ma ei räägi sellest, et palk peaks olema õpetajatele  motivatsiooniks omaette. Ma räägin sellest, et õpetaja palk peab võimaldama tal elada elu, kus ta ei peaks pidevalt muretsema üüri maksmise või endale/lapsele riiete ostmise võimalikkuse pärast. Õpetajal peab jaguma energiat klassi ette minekuks - ta peab seal särama. Kvaliteetsetest tundidest on lisaks õpilastele kasu ka õpetajal endal - hea meelega tehtud tööga saadud kogemusi arvestatakse palju meelsamini, kui vastumeelse töö puhul omandatuid - esimesel juhul õpetaja adub, et kogemusi arvestades suudab ta saada  veelgi paremaks õpetajaks, teisel juhul tundub aga talle pigem, et kehvades tulemustes või ebaõnnestumistes on süüdi kõik teised - ebaviisakad õpilased, tüütud kolleegid, nõme juhtkond, lollid irisejad lapsevanemad, idioodid ministeeriumis.